  Майя Бывальцева Удмуртиын Нылпиослы элькун эмъюртын рентген-аппарат пуктыны висъетэз тупатъян ужъёсты йылпумъязы. Выль тӥрлыкен арлы быдэ 11 сюрсозь пиналъёс дунтэк юрттэт басьтыны быгатозы. Со сярысь улосвыл тӧролэн но кивалтэтлэн пресс-службазы ивортэ. Нылпи эмъюртъёсы выль тӥрлык басьтон Росси азьмуртэн кичӧлтэм «Здравоохранение» йӧскалык ӵектосъя мынэ Со сяна, «Большой ремонт» программая Нылпиослы элькун эмъюртын ньыль ёзэтъёсты тупатъязы: гастроэнтерологи, эндокринологи, вож нуныосты утялтон, МРТ висъет. Али реанимаци но интенсивной терапия ёзэтъёсты тупатъяло. Отын пуш ужъёсты быдэстозы, кислород сётон, омырез чылкыт карон но шуныт сётон сӧзнэтэз тупатозы. Элькун эмъяськонние сяна, рентген-аппаратъёс эшшо 13 нылпи поликлиникаосы но ёзэтъёсы вуозы. Соос пӧлын Ижкарысь 2 номеро эмъяськонни. Ваньзэ 14 аппаратъёсты ар пумозь пуктозы Озьы ик ар пумозь нылпи поликлиникаосы синъёсты эскерон тӥрлык басьтозы. Азьвыл УЗИ-аппаратъёс, риноскопъёс но фиброскопъёс вуттӥзы ни. Тегъёс: Тазалык Ижкар нылпиос Удмуртия эмъяськонниос  